ഓണവിപണിയില് താരങ്ങളായി ഉപ്പേരിയും ശര്ക്കരവരട്ടിയും കോട്ടയം: ഓണം എന്നു പറഞ്ഞാല്ത്തന്നെ ആദ്യം എല്ലാവരുടെയും മനസില് ഓണസദ്യയാണ്. ഓണസദ്യയില് പ്രധാനം ഉപ്പേരിയും ശര്ക്കരവരട്ടിയും. കാലേക്കൂട്ടി ഏത്തവാഴ നട്ടു നനച്ചു കുലവെട്ടി ഉപ്പേരിയും ശര്ക്കരവിരട്ടിയുമുണ്ടാക്കുന്ന കാലത്തുനിന്നും പായ്ക്കറ്റുകളിലെ ഉപ്പേരിയിലേക്കും ശര്ക്കരവരട്ടിയിലേക്കും പുതിയ ഓണക്കാലമെത്തി. ഓണക്കാലം ഉപ്പേരിയുടെയും ശര്ക്കരവരട്ടിയുടെയും കാലം കൂടിയാണ്. ബേക്കറികളിലും കടകളിലും ശുദ്ധമായ വെളിച്ചെണ്ണയില് വറുത്തെടുത്ത നാടന് കായ ഉപ്പേരിക്കാണ് ഇത്തവണയും ഡിമാന്ഡ്. പല ബേക്കറികളിലും ഉപ്പേരി സ്റ്റാള്തന്നെ തുടങ്ങി. ഓണച്ചന്തകളില് നാടന് കായ തേടിയെത്തുന്നവരും നിരവധിയാണ്. ഓണവിപണി ലക്ഷ്യമിട്ട് ഏത്തക്കുലയുടെ വരവ് കഴിഞ്ഞ ദിവസം മുതല് വര്ധിച്ചു. വിവിധ കുടുംബശ്രീ യൂണിറ്റുകളും ഉപ്പേരിയും ശര്ക്കരവരട്ടിയും നിര്മിച്ച് വിപണിയിലെത്തിച്ചിട്ടുണ്ട്. വെളിച്ചെണ്ണയില് തയാറാക്കുന്ന ഏത്തയ്ക്ക ഉപ്പേരിക്ക് കിലോയ്ക്ക് 320 മുതല് 400 രൂപ വരെയാണ് വില. 200 ഗ്രാം പാക്കറ്റിന് 65 മുതല് 68 രൂപ വരെയാണ് പല കടകളിലും വില. ശര്ക്കര വരട്ടിക്ക് 320 മുതല് 500 രൂപ വരെയാണ് വില. കളിയടയ്ക്കയാണ് ഓണക്കാലത്തെ മറ്റൊരു പ്രിയ വിഭവം. 200240 രൂപയാണ് കളിയടയ്ക്കയുടെ വില. ചേന്പ്, കപ്പ എന്നിവകൊണ്ടുള്ള ഉപ്പേരി വിഭവങ്ങളും ലഭ്യമാണ്. ഉപ്പേരി വിപണി സജീവമായതോടെ ഏത്തക്കുലയുടെയും വില ഉയര്ന്നു. ഒരു കിലോയ്ക്ക് 45 മുതല് 55 രൂപ വരെയാണ് വില.